CELEX: 62017CA0027
Language: et
Date: 2018-07-05 00:00:00
Title: Kohtuasi C-27/17: Euroopa Kohtu (teine koda) 5. juuli 2018. aasta otsus (Lietuvos apeliacinis teismase eelotsusetaotlus – Leedu) – AB „flyLAL-Lithunian Airlines“, likvideerimisel versus Starptautiskā lidosta „Rīga“ VAS, „Air Baltic Corporation AS“ (Eelotsusetaotlus — Õigusalane koostöö tsiviilasjades — Määrus (EÜ) nr 44/2001 — Valikuline kohtualluvus — Artikli 5 punkt 3 — Lepinguväline kahju — Paik, kus kahjustav sündmus on toimunud — Kahju tekkimise paik ja kahju põhjustanud sündmuse paik — Nõue hüvitada kahju, mis on väidetavalt tekitatud konkurentsivastase tegevusega eri liikmesriikides — Artikli 5 punkt 5 — Filiaali tegevus — Mõiste)

27.8.2018   
            
            
               ET
            
            
               Euroopa Liidu Teataja
            
            
               C 301/4
            
         
      Euroopa Kohtu (teine koda) 5. juuli 2018. aasta otsus (Lietuvos apeliacinis teismase eelotsusetaotlus – Leedu) – AB „flyLAL-Lithunian Airlines“, likvideerimisel versus Starptautiskā lidosta „Rīga“ VAS, „Air Baltic Corporation AS“
      (Kohtuasi C-27/17) (1)
      
      ((Eelotsusetaotlus - Õigusalane koostöö tsiviilasjades - Määrus (EÜ) nr 44/2001 - Valikuline kohtualluvus - Artikli 5 punkt 3 - Lepinguväline kahju - Paik, kus kahjustav sündmus on toimunud - Kahju tekkimise paik ja kahju põhjustanud sündmuse paik - Nõue hüvitada kahju, mis on väidetavalt tekitatud konkurentsivastase tegevusega eri liikmesriikides - Artikli 5 punkt 5 - Filiaali tegevus - Mõiste))
      (2018/C 301/05)
      Kohtumenetluse keel: leedu
      
         Eelotsusetaotluse esitanud kohus
      
      Lietuvos apeliacinis teismas
      
         Põhikohtuasja pooled
      
      
         Hageja: AB „flyLAL-Lithunian Airlines“, likvideerimisel
      
         Kostjad: Starptautiskā lidosta „Rīga“ VAS, „Air Baltic Corporation“ AS
      
         Teised menetlusosalised:„ŽIA Valda“ AB, „VA Reals“ AB, Lietuvos Respublikos konkurencijos taryba
      
         Resolutsioon
      
      
                  1.
               
               
                  Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste tunnustamise ja täitmise kohta tsiviil- ja kaubandusasjades artikli 5 punkti 3 tuleb tõlgendada nii, et konkurentsivastase tegevusega tekitatud kahju hüvitamise hagi korral on niisuguses olukorras nagu see, mis esineb põhikohtuasjas, „paik, kus kahjustav sündmus on toimunud“, eelkõige paik, kus tekkis müügimahu vähenemises seisnev saamata jäänud tulu, see tähendab paik, kus asub turg, mida see konkurentsivastane tegevus kahjustab ja millel teatud isikule tema väitel kahju tekitati.
               
            
                  2.
               
               
                  Määruse nr 44/2001 artikli 5 punkti 3 tuleb tõlgendada nii, et konkurentsivastase tegevusega tekitatud kahju hüvitamise hagi korral võib selles sättes kasutatud mõiste „paik, kus kahjustav sündmus on toimunud“ olla käsitatav nii, et see on kas paik, kus sõlmiti ELTL artiklit 101 rikkuv konkurentsivastane kokkulepe, või paik, kus pakuti ja kohaldati ülimadalaid hindu, kui see tegevus on vaadeldav ELTL artikli 102 rikkumisena.
               
            
                  3.
               
               
                  Määruse nr 44/2001 artikli 5 punkti 5 tuleb tõlgendada nii, et mõiste „filiaali tegevusest tulenev vaidlus“ hõlmab hagi, milles palutakse hüvitada kahju, mis tekkis turgu valitseva seisundi väidetavast kuritarvitamisest, mis seisnes ülimadalate hindade kohaldamises, kui turgu valitsevas seisundis äriühingu filiaal osales tegelikult ja märkimisväärselt selles kuritarvitamises.
               
            
         (1)  ELT C 104, 3.4.2017.